Baškortostan Ukõtõusõhõ
Baškortostan Ukõtõusõhõ (baškiiri keeles Башҡортостан уҡытыусыһы, 'Baškortostani õpetaja') on Venemaa Föderatsioonis Baškortostanis Ufas ilmuv baškiiri- ja venekeelne teaduslik-pedagoogiline ja metodoloogiline ajakiri. Ajakiri ilmub üks kord kuus. Ajakiri hakkas ilmuma 1920. aastal Sterlitamakis nimega Megerif Eštere (Мэгэриф эштэре, 'Haridusasjad'). 1924. aasta veebruarist ilmus ajakiri Ufas nimega Belem (Белем, 'Teadmine'). 1931. aasta oktoobris sai ajakiri nimeks Kultura Revoljutsijahõ (Культура революцияхы, 'Kultuurirevolutsioon'). Praeguse nime sai ajakiri 1936. aasta mais. Aastatel 1941–1952 ajakiri ajutiselt ei ilmunud.